Bomeenheid deursoek Pistorius-hofsaal | Maroela Media
Verslaggewers, wat kameras en klanktoerusting opgestel het, is gevra om die hof te verlaat terwyl dié aksie uitgevoer is.
Veiligheid is ook by die hof opgeskerp. Veiligheidsbeamptes het, nadat die hofsaal veilig verklaar is, gehelp om meer stoele na hofsaal B van die Pretoriase landdroshof te dra, waar die verhoor plaasvind. ŉ Klagtestaat en datum wanneer Pistorius se verhoor gaan plaasvind gaan na verwagting vandag bepaal word.
Voor die verrigtinge begin het, het Pistorius vlugtig met sy familie gesels en hulle het saam gebid. Pistorius het kalm voorgekom, en dit lyk of hy baie gewig verloor het sedert sy vorige hofverskyning.
Hy staan tereg vir die moord op sy vriendin, Reeva Steenkamp nadat sy op Valentynsdag by sy spoghuis in die ooste van Pretoria doodgeskiet is. Hy voer aan hy het haar vir ŉ inbreker aangesien, maar die staat gaan moord met voorbedagte rade probeer bewys.
Steenkamp sou vandag haar 30ste verjaardag gevier het.
Reeva sou vandag haar 30e verjaardag gevier het – ek dink aan haar ouers in hierdie seer tyd en al haar familielede, en vriende. Solank ons besef dat daar ‘n God is wat ‘n plan met ons elkeen het, sal alles ten goede meewerk. Niemand het trooswoorde vir ouers wat ‘n kind aan die dood afstaan nie, en net Oscar en God weet of hy skuldig is of nie en dit sal verseker aan die lig kom wanneer hy onder kruisverhoor geplaas word.
Die gemors het ‘n moord gepleeg en moet gestraf word. Behoort die doodstraf te kry. En end van die prent.